**D i s p o z i ț i a**

**nr. 1068 din 7 noiembrie 2023**

# privind numirea domnului PODAR DANIEL-TUDOR pe funcția contractuală de execuție de expert în cadrul Compartimentului Cabinet Vicepreședinte

Preşedintele Consiliului Judeţean Cluj,

Analizând referatul Direcției Generale Buget-Finanțe, Resurse Umane nr. 43873/06.11.2023 prin care se supune aprobării numirea domnului PODAR DANIEL-TUDOR pe funcția contractuală de execuție de expert în cadrul Compartimentului Cabinet Vicepreședinte, pe baza unui contract individual de muncă cu normă întreagă, încheiat pe durată determinată, pe perioada mandatului domnului Marius Mînzat, vicepreședintele Consiliului Județean Cluj, începând cu data de 08.11.2023;

Având în vedere:

* Hotărârea Consiliului Judeţean Cluj nr. 184/23.10.2020 privind alegerea domnului Mînzat Marius în funcția de vicepreşedinte al Consiliului Judeţean Cluj ca urmare a constituirii noului Consiliu Județean Cluj în data de 23 octombrie 2020;
* Adresa nr. 43774/03.11.2023 referitoare la propunerea de numire a domnului PODAR DANIEL-TUDOR în funcția de expert la Compartimentul Cabinet Vicepreședinte;

În conformitate cu prevederile:

* art. 187 alin (1) – (3), 190 alin. (3), alin. (4), art. 191 alin. (1) lit. a), alin. (2) lit. b), art. 538 alin. (1) și (2), art. 539 lit. c), art. 541 alin. (2), art. 542, art. 544 alin. (1) lit. i), art. 547 alin. (1) și art. 548 alin. (1), (3) și alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 83 alin. (h), art. 159, art. 162 alin. (3), art. 269-275 din Legea nr. 53/2003 privind Codul muncii, republicată, cu modificările și completările ulterioare;
* art. 11 din Legea-cadru privind salarizarea personalului plătit din fonduri publice nr. 153/2017, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;
* art. 1 din Hotărârea Guvernului nr. 1071/2021 pentru stabilirea salariului de bază minim brut pe ţară garantat în plată;
* Hotărârii Consiliului Județean Cluj nr. 169/2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj;
* art. 1 alin. (1) din Hotărârea Consiliului Județean Cluj nr. 139/31.07.2023 pentru stabilirea unor măsuri cu privire la salariile de bază ale funcționarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes județean din subordinea acestuia începând cu 1 august 2023;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art.1.** Se numește domnul PODAR DANIEL-TUDOR pe funcția contractuală de execuție de expert, gradul profesional IA, gradația 1, în cadrul Compartimentului Cabinet Vicepreședinte, pe baza unui contract individual de muncă cu normă întreagă, începând cu data de 08.11.2023, având următoarea încadrare și salarizare:

* funcția contractuală de execuție……………........................…………........Expert;
* încadrarea (gradul, gradația)…………….………....................................................IA/1;
* salariul de bază brut.........................………………….….……............................ \_\_\_\_\_\_lei.

**Art. 2.** Domnul PODAR DANIEL-TUDOR își desfășoară activitatea în baza unui contract individual de muncă pe durată determinată, încheiat în condițiile legii, pe durata mandatului de vicepreședinte al Consiliului Județean Cluj a domnului Marius Mînzat, conform atribuțiilor din Fișa Postului.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu ducerea la îndeplinire și punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane, prin Serviciul Resurse Umane, Guvernanță Corporativă.

**Art. 5. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, Guvernanță Corporativă, precum și Prefectului Județului Cluj.

**(2)** Direcția Generală Buget-Finanțe, Resurse Umane - Serviciul Resurse Umane, Guvernanță Corporativă va comunica domnului PODAR DANIEL-TUDOR,prezenta dispoziție.

**CONTRASEMNEAZĂ:**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**